钦定古今图书集成/明伦汇编/氏族典/第211卷 > 《廖用贤尚友录》 > 毛渐
## 钦定古今图书集成/明伦汇编/氏族典/第211卷 > 《廖用贤尚友录》 > 毛渐

按《宋史毛渐传》：“渐字正仲，衢州江山人。第进士，知宁
乡县。熙宁经理五溪，条利害以上，用是得著作佐郎，
知安化县。召为司农丞，提举京西南路常平。元祐初，
知高邮军，迁广东转运判官。渠阳蛮扰边，近臣言渐
习知蛮事，徙荆湖北路转运判官，历提点江西刑狱，
江东、两浙转运副使，加集贤校理。入为吏部右司郎”
中，以秘阁校理为陕西转运使，摄渭、秦、熙三州。未几，
复摄帅泾原，日夜治兵，乘夏人犯边，遣将𢭏其虚，遂破“没烟砦。”进直龙图阁、知渭州。命下，卒，年五十九，优
赠龙图阁待制。